

**REPUBLIKA HRVATSKA**

**VAŽDINSKA ŽUPANIJA**

**OPĆINA VIDOVEC**

**Općinski načelnik**

KLASA: 614-02/25-01/01

URBROJ: 2186-10-02/01-25-02

Vidovec, 10. siječnja 2025.

Na temelju članka 39. Zakona o elektroničkim medijima („Narodne novine“ broj 111/21 i 114/22), članka 47. Statuta Općine Vidovec („Službeni vjesnik Varaždinske županije“ broj 20/21) i članka 1. stavka 3. Pravilnika o financiranju programskih sadržaja elektroničkih medija, KLASA: 614-01/25-01/01, URBROJ: 2186-10-02/-25-01 od 03. siječnja 2025. godine općinski načelnik Općine Vidovec raspisuje

**JAVNI POZIV**

**za financiranje programskih sadržaja elektroničkih medija od interesa za Općinu Vidovec u 2025. godini**

1. **PREDMET JAVNOG POZIVA**

Predmet ovog Javnog poziva je prikupljanje prijava za financiranje programskih sadržaja elektroničkih medija od interesa za Općinu Vidovec u 2025. godini.

Sukladno Zakonu o elektroničkim medijima („Narodne novine broj 111/21 i 114/22), elektronički mediji su audiovizualni programi (televizija), radijski programi i elektroničke publikacije.

Pod programskim sadržajima podrazumijevaju se objave i emisije od interesa za Općinu Vidovec koje su izdvojene u tematske cjeline ili pojedinačno.

Pod programskim sadržajem ne podrazumijeva se elektronička publikacija (portal) u cijelosti.

Cilj dodjele sredstava je proizvodnja i objava kvalitetnih programskih sadržaja (informativnih, kulturnih, umjetničkih, stručnih, znanstvenih i drugih) čije teme su usmjerene na:

* ostvarivanje prava građana na javno informiranje vezano uz teme i događaje s područja Općine Vidovec
* poticanje gospodarskih aktivnosti na području Općine Vidovec
* poticanje poljoprivrednog i ruralnog razvoja te zaštite okoliša na području Općine Vidovec
* poticanje razvoja turizma, kulturne raznolikosti, umjetnosti i njegovanje baštine Općine Vidovec
* razvoj znanosti, odgoja, obrazovanja i sporta
* poticanje kvalitetnih programa za djecu i mlade s ciljem promicanja njihove dobrobiti
* promocija zdravlja i socijalne uključenosti, posebice populacije starijih osoba, hrvatskih branitelja, osoba s invaliditetom i osoba s posebnim potrebama
* nacionalne manjine u Općini Vidovec
* promicanje ravnopravnosti spolova
* promocija rada udruga civilnog društva
* rad Općinskog vijeća Općine Vidovec i njenih radnih tijela
* rad Općinskog načelnika i upravnih tijela Općine Vidovec.
1. **UVJETI ZA PRIJAVU NA JAVNI POZIV**

Na Javni poziv mogu se prijaviti pružatelji koji obavljaju djelatnost audio i/ili audiovizualnih medijskih usluga i usluga elektroničkih publikacija te ispunjavaju sljedeće uvjete:

* imaju registriranu djelatnost sukladno zakonu
* imaju registrirano uredništvo na području Varaždinske županije, iznimno i s uredništvom izvan Varaždinske županije ako su tokom kalendarske godine koja prethodi Javnom pozivu redovito objavljivali programske sadržaje s područja Općine Vidovec
* redovito objavljuju programske sadržaje koji se odnosi na rad općinske uprave Općine Vidovec
* redovito objavljuju sadržaje koji se odnose na svakodnevni život stanovnika Općine Vidovec
* upisani su u Upisnik pružatelja elektroničke publikacije koje vodi vijeće za elektroničke medije

Pravo na dodjelu financijskih sredstava ne mogu ostvariti pružatelji:

* + - koji za isti programski sadržaj ostvaruju potporu iz sredstava Fonda za poticanje i pluralizam elektroničkih medija, državnog proračuna ili proračuna Europske unije,
		- koji su u likvidaciji ili u stečajnom postupku,
		- koji imaju nepodmirenih obveza prema Proračunu Republike Hrvatske s osnova dospjelih poreznih obveza i obveza za mirovinsko i zdravstveno osiguranje.
1. **KRITERIJI DODJELE FINANCIJSKIH SREDSTAVA**

|  |  |  |
| --- | --- | --- |
|  |  Kriterij | Broj bodova |
| 1. | Kvaliteta i kreativnost sadržaja, njegova prilagođenost krajnjoj publici, stanovnicima Općine Vidovec |  0- 10 |
| 2. | Lokalni karakter programskog sadržaja, usmjerenost na teme iz područja nadležnosti Općine Vidovec, interese stanovnika Općine Vidovec, uključenost stanovništva u sadržaje |  0 - 10 |
| 3. | Kvantiteta objava i medijske platforme objava (praćenje sadržaja u televizijskom, radijskom programu, na mrežnim stranicama te na društvenim mrežama prijavitelja na Javni poziv) |  0 - 10 |
| 4.  | Doseg objava pojedinog medija (istraživanje gledanosti/slušanosti/pregledi sadržaja na internetu) |  0 - 10 |
|  | UKUPNO |  0 - 40 |

Sukladno Pravilniku o Fondu za poticanje pluralizma i raznovrsnosti elektroničkih medija (”Narodne novine", broj 84/22) dodatno će se vrednovati, a s najviše 5 bodova, sadržaji usmjereni na teme:

* ostvarivanje prava građana na javno informiranje vezano uz teme i događaje s područja Općine Vidovec
* poticanje kulturne raznolikosti i njegove baštine
* razvoj odgoja i obrazovanja
* razvoj znanosti
* razvoj umjetnosti i sporta
* promicanje ravnopravnosti spolova
* promicanje stvaralaštva kajkavskog narječja
* obrada tema o osobama s invaliditetom
* poticanje posebnih kulturnih projekata i manifestacija na području Općine Vidovec
* zaštita okoliša i ljudskog zdravlja

Sveukupni broj ostvarenih bodova čini zbroj bodova ostvarenih ocjenjivanjem po osnovnim kriterijima i bodova ostvarenih dodatnim ocjenjivanjem.

Sukladno ostvarenim bodovima i osiguranim proračunskim sredstvima odabrani programski sadržaji financirat će se prema bodovnoj listi utvrđenoj u obrascu ocjenjivanja.

1. **SADRŽAJ PRIJAVE NA JAVNI POZIV**

Prijave se dostavljaju isključivo na propisanim obrascima koji moraju biti u cijelosti popunjeni, potpisani od ovlaštene osobe za zastupanje prijavitelja i ovjereni pečatom.

Dokumentacija za prijavu na Javni poziv:

1. OBRAZAC 1.– Podaci o podnositelju prijave na Javni poziv za financiranje programskih sadržaja elektroničkih medija od interesa za Općinu Vidovec u 2025.g.

2. OBRAZAC 2**.** – Podaci o programskom sadržaju koji se prijavljuje na Javni poziv za financiranje programskih sadržaja elektroničkih medija od interesa za Općinu Vidovec u 2025.g.

3. OBRAZAC 3.– Izjava da u odnosu na prijavitelja nije pokrenut stečajni postupak, da se ne nalazi u postupku likvidacije i da prijavljeni programski sadržaj nije financiran iz sredstava Fonda za poticanje i pluralizam elektroničkih medija, proračuna EU i državnog proračuna

4. Izvadak iz odgovarajućeg Upisnika pružatelja medijskih usluga koji se vodi pri Vijeću za elektroničke medije

5. Potvrda nadležne Porezne uprave o stanju duga ne starija od 30 dana od objave Javnog poziva.

Obrasci prijave dostupni su na web stranici Općine Vidovec: www.vidovec.hr

Prijavitelj može na Javni poziv prijaviti više programskih sadržaja, najviše 3. U tom slučaju programski se sadržaji prijavljuju odvojeno.

**5. ROK ZA PODNOŠENJE PRIJAVE**

Prijave na Javni poziv s pripadajućom dokumentacijom podnose se u roku osam (8) dana od dana objave ovoga Javnog poziva na internetskoj stranici Općine Vidovec **zaključno s** **20.01.2025. godine do 14:00 sati.**

Prijave i pripadajuća dokumentacija šalje se poštom preporučeno ili se predaje u pisarnici Jedinstvenog upravnog odjela Općine Vidovec, u zatvorenoj omotnici na adresu:

**OPĆINA VIDOVEC, Trg svetog Vida 9, 42205 Vidovec, s naznakom: „Prijava na Javni poziv za financiranje programskih sadržaja elektroničkih medija od interesa za Općinu Vidovec u 2025. godini“**

**Bez obzira na način dostave prijave na Javni poziv moraju biti dostavljene do 20.01.2025. godine.**

Neće se razmatrati prijave koje pristignu izvan roka određenog Javnim pozivom, nepotpune prijave i prijave podnositelja koji ne zadovoljavaju kriterije Javnog poziva.

**6. ODABIR KORISNIKA, REZULTATI JAVNOG POZIVA, PRAVO PRIGOVORA, POTPISIVANJE UGOVORA**

Odluku o iznosu pojedinačnih financijskih sredstava donosi načelnik Općine Vidovec na prijedlog Povjerenstva za dodjelu financijskih sredstava medijima vodeći brigu o osiguranim financijskim sredstvima u Proračunu Općine Vidovec.

Odluka o iznosu pojedinačnih financijskih sredstava koja će se dodijeliti podnositeljima prijave objaviti će se web stranici Općine Vidovec www.vidovec.hr.

Podnositelj prijave koji je sudjelovao u Javnom pozivu za dodjelu sredstava može podnijeti prigovor na Odluku o iznosu pojedinačnih financijskih sredstava iz ovoga Pravilnika.

Rok za podnošenje prigovora je 8 (osam) dana od objave Odluke o dodjeli financijskih sredstava na mrežnim stranicama Općine Vidovec.

O prigovoru odlučuje načelnik Općine Vidovec.

Prijaviteljima kojima se odobre financijska sredstva po ovom Javnom pozivu, sklopiti će s Općinom Vidovec Ugovor o financiranju programskog sadržaja, kojim će ugovorne strane regulirati međusobna prava i obveze (dinamika, visina, rok i način isplate, rok za proizvodnju i objavu programskih sadržaja, način provođenja izvješćivanja o proizvodnji i objavi programskih sadržaja).

Sve dodatne informacije i upite možete dobiti na email: procelnik@vidovec.hr.

OPĆINSKI NAČELNIK

 Bruno Hranić